Tõnis Mölder

Tõnis Mölder (sündinud 9. oktoobril 1989 Lihulas) on Eesti poliitik ja Riigikogu liige. Tõnis Mölder oli alates 7. aprillist 2008 kuni septembrini 2023 Eesti Keskerakonna liige, seejärel Isamaa liige kuni veebruarini 2024. Ta on lõpetanud 2009. aastal Lihula Gümnaasiumi ja õppinud aastatel 2009–2015 Tallinna Ülikoolis riigiteadusi, kuid õpingud jäid pooleli. Ta töötas aastatel 2010–2019 Tallinna Linnavalitsusesː 2010–2011 oli ta Pirita linnaosa arendusnõunik, aastatel 2011–2013 oli ta linnapea referent. 2013–2017 oli ta Pirita linnaosa vanem, aastatel 2017–2019 Tallinna abilinnapea. 2017. aasta kohaliku omavalitsuse volikogude valimistel kandideeris ta Eesti Keskerakonna nimekirjas Tallinna linna 7. valimisringkonnas (Pirita linnaosas). Ta sai 1119 häälega piirkonnas paremuselt teise tulemuse ning osutus ringkonnamandaadiga valituks Tallinna linnavolikogu liikmeks. Kehtivaid hääli andsid 8646 isikut ning lihtkvoot ehk isikumandaat oli 1236 häält. Parima tulemuse piirkonnas sai Arto Aas (1495 häält, Eesti Reformierakond). 15. novembril 2017 otsustas Tallinna valimiskomisjon tagasiulatuvalt peatada tema liikmesuse volikogus, sest ta asus 9. novembril tööle Tallinna abilinnapeana. Tõnis Mölder taastas oma volitused Tallinna linnavolikogus 8. aprillist 2019, sest suundus tööle Riigikokku ja lõpetas töö abilinnapeana. Tallinna valimiskomisjon peatas tema volitused kolmeks kuuks linnavolikogus alates 4. jaanuarist 2021. Volikogus kuulus ta linnamajanduskomisjoni. Ta oli 18. detsembrist 2017 kuni 26. jaanuarini 2021[lisa viide] Ida-Tallinna Keskhaigla nõukogu liige. Ta oli 18. detsembrist 2017 kuni 13. oktoobrini 2019 Lääne-Tallinna Keskhaigla nõukogu liige. 29. mail 2018 valiti ta neljaks aastaks Eesti Invaspordi Liidu juhatuse liikmeks. 20. detsembrist 2017 kuni sügiseni 2019 oli ta Tallinna linnas invakomisjoni, tervisenõukogu, AIDS-i ja uimastiennetuse, laste ja perede heaolu ümarlaua ning arstide ja õdede eluasemekomisjoni liige ja esimees. Ta oli Tallinna asutuste infoturbe nõukogu liige 7. maist 2014 kuni selle likvideerimiseni 13. novembril 2019. Alates 4. aprillist 2019 kuni volituste peatumiseni 26. jaanuaril 2021 oli ta XIV Riigikogu koosseisu liige. Ta oli Riigikogu sotsiaalkomisjoni esimees. 26. jaanuaril 2021 sai temast keskkonnaminister. 17. novembril 2021 astus ta keskkonnaministri ametist tagasi hasartmängusõltuvuse tõttu. Mölder täpsustas sotsiaalmeedias, et eelistas maandada tööpingeid spordiennustuste portaalis. 10. oktoobril 2020 valiti Mölder Eesti Keskerakonna volikogu esimeheks. Enne valimisi tegi ta kolm nädalat kampaaniat ning 120 võimalikust häälest sai ta 103. Varasem juhataja Kersti Sarapuu taandas enda kandidatuuri päev enne hääletamist. Keskerakonnas on volikogu esindusorgan, mis töötab välja partei programmilised seisukohad ja viib ellu erakonna poliitikat kongressidevahelisel ajal. Ta kandideeris 2023. aasta Riigikogu valimistel Riigikokku, kogus valimisringkonnas nr 2 (Tallinna Kesklinna, Lasnamäe ja Pirita linnaosad) 569 häält ning osutus valituks. 2024. aasta veebruaris esitas Kaitsepolitseiamet Tõnis Mölderile kahtlustuse altkäemaksu küsimises. Sellega seoses lahkus Mölder Isamaa erakonnast. Mölder teatas 9. veebruaril meediale, et end süüdi ei tunnista ja oma mandaadist riigikogus ning Tallinna linnavolikogus ta loobuda ei plaani. Ta on abielus ja tütre isa. Tema hobid on sport ja kino.[viide?] Greete Lehepuu, "Keskerakonna tõusev täht tahab traditsioonilist abielu, riigipea otsevalimist ja uut maksu", Eesti Ekspress, 14. oktoober 2020. Registrite ja Infosüsteemide Keskus. Äriregistri teabesüsteem. Päring: MÖLDER, Tõnis.[alaline kõdulink] https://www.err.ee/1609109072/tonis-molder-erakonnavahetusest-laanes-ei-saa-ajada-idapoliitikat Palgi, Greete (11. oktoober 2020). "STATISTIKA | Mitu talve on riigikogulased oma hariduse nimel koolis rüganud?". Eesti Päevaleht. Vaadatud 20.11.2020. Tallinna õigusaktide register. Tallinna linnavalitsuse 10.11.2017 korraldus nr 1736-k. Tallinna õigusaktide register. Tallinna linnavolikogu 09.11.2017 otsus nr 154. Vabariigi Valimiskomisjoni valimiste veebileht (kov2017.valimised.ee). Valimistulemused valdades ja linnades. Tallinna linn, 7. valimisringkond. Tallinna valimiskomisjoni 15.11.2017 otsus nr 25. Tallinna valimiskomisjoni 08.04.2019 otsus nr 11. Tallinna õigusaktide infosüsteemi Teele. Tallinna valimiskomisjoni 04.01.2021 otsus nr 1 "Muudatused Tallinna Linnavolikogu koosseisus". Tallinna õigusaktide infosüsteem Teele. Päring isiku kohta: Tõnis Mölder. Tallinna õigusaktide register. Tallinna linnavalitsuse 13.12.2017 korraldus nr 1964-k. Tallinna õigusaktide register. Tallinna linnavalitsuse 09.10.2019 korraldus nr 1311-k. "Rainer Vakra valiti tagasi Eesti Invaspordi Liidu presidendiks" DELFI, 29. mai 2018. Tallinna õigusaktide register. Tallinna linnavalitsuse 20.12.2017 korraldus nr 2011-k. Tallinna õigusaktide register. Tallinna linnavalitsuse 07.05.2014 korraldus nr 748-k. Tallinna õigusaktide register. Tallinna linnavalitsuse 13.11.2019 korraldus nr 1487-k. Elektrooniline Riigi Teataja. Vabariigi Valimiskomisjoni 03.04.2019 otsus nr 98 "Asendusliikmete asumine Riigikogu XIV koosseisu liikmeteks". Avaldamismärge: RT III, 04.04.2019, 1. Elektrooniline Riigi Teataja. Vabariigi Presidendi 26.01.2021 otsus nr 14 "Asendusliikmete asumine Riigikogu liikmeteks". Avaldamismärge: RT III, 28.01.2021, 4. Elektrooniline Riigi Teataja. Riigisekretäri 26.01.2021 deklaratsioon "Ametisse astumise teadaanne". Avaldamismärge: RT III, 27.01.2021, 4. "Tõnis Mölder tunnistab hasartmängusõltuvust: mulle on meeldinud väga käia nendes portaalides, kus saab raha peale ennustada". Delfi. Vaadatud 18. mail 2023. "Keskerakond valis volikogu esimeheks Tõnis Mölderi" Eesti Rahvusringhääling, 10. oktoober 2020. Eesti Keskerakonna veebileht. "Põhikiri". "Kapo kahtlustab Tõnis Mölderit altkäemaksu küsimises" ERR, 9. veebruar 2024 Tutvustus Riigikogu veebilehel